CELEX: E2020C0102
Language: hr
Date: 2020-08-31 00:00:00
Title: Odluka Nadzornog tijela EFTA-e br. 102/20/COL od 31. kolovoza 2020. kojom se Norveškoj odobrava produljenje određenih rokova iz članka 2. Uredbe (EU) 2020/698 Europskog parlamenta i Vijeća o utvrđivanju posebnih i privremenih mjera zbog izbijanja bolesti COVID-19 u pogledu obnove ili produljenja određenih potvrda, dozvola i ovlaštenja te odgodi određenih redovnih provjera i redovnih osposobljavanja u određenim područjima zakonodavstva o prometu [2020/1635]

5.11.2020   
            
            
               HR
            
            
               Službeni list Europske unije
            
            
               L 367/42
            
         
      ODLUKA NADZORNOG TIJELA EFTA-E
      br. 102/20/COL
      od 31. kolovoza 2020.
      kojom se Norveškoj odobrava produljenje određenih rokova iz članka 2. Uredbe (EU) 2020/698 Europskog parlamenta i Vijeća o utvrđivanju posebnih i privremenih mjera zbog izbijanja bolesti COVID-19 u pogledu obnove ili produljenja određenih potvrda, dozvola i ovlaštenja te odgodi određenih redovnih provjera i redovnih osposobljavanja u određenim područjima zakonodavstva o prometu [2020/1635]
      NADZORNO TIJELO EFTA-e,
      uzimajući u obzir Uredbu (EU) 2020/698 Europskog parlamenta i Vijeća od 25. svibnja 2020. o utvrđivanju posebnih i privremenih mjera zbog izbijanja bolesti COVID‐19 u pogledu obnove ili produljenja određenih potvrda, dozvola i ovlaštenja te odgodi određenih redovnih provjera i redovnih osposobljavanja u određenim područjima zakonodavstva o prometu (1), a posebno članak 2. te uredbe kako je prilagođena Sporazumu o EGP-u njegovim Protokolom 1.,
      budući da:
      U skladu s Direktivom 2003/59/EZ Europskog parlamenta i Vijeća (2) od određenih profesionalnih vozača zahtijeva se da obave periodično osposobljavanje i da nakon uspješnog završetka tog osposobljavanja dobiju svjedodžbu o stručnoj osposobljenosti („SSO”), koja može biti u obliku vozačke kartice o kvalifikacijama ili usklađene oznake „95” Unije, koja se navodi na vozačkoj dozvoli u skladu s člankom 10. te direktive.
      Člankom 2. stavkom 1. Uredbe (EU) 2020/698 rokovi u kojima imatelj svjedodžbe o stručnoj osposobljenosti (SSO) treba obaviti periodično osposobljavanje, a koji bi inače bili istekli ili bi istekli u razdoblju od 1. veljače 2020. do 31. kolovoza 2020., produljuju se za sedam mjeseci. Člankom 2. stavkom 2. te uredbe na isti se način produljuje valjanost odgovarajuće usklađene oznake „95” Unije, a člankom 2. stavkom 3. produljuje se valjanost odgovarajućih vozačkih kartica o kvalifikacijama.
      Ako država članica smatra da će provedba periodičnog osposobljavanja ili njegovo dokazivanje, označivanje usklađenom oznakom „95” Unije ili obnova vozačkih kartica o kvalifikacijama vjerojatno biti neizvedivi i nakon 31. kolovoza 2020. zbog mjera koje je poduzela radi sprečavanja ili ograničavanja širenja bolesti COVID‐19, može podnijeti obrazloženi zahtjev za produljenje rokova iz članka 2. stavaka 1., 2. i 3. Uredbe (EU) 2020/698, kako je primjenjivo. Taj se zahtjev može odnositi na razdoblje od 1. veljače 2020. do 31. kolovoza 2020. ili na razdoblja od sedam mjeseci navedena u članku 2. stavcima 1., 2. i 3. te uredbe, kako je primjenjivo, ili na oboje.
      Ako na temelju zahtjeva podnesenog u skladu s člankom 2. stavkom 5. Uredbe (EU) 2020/698 utvrdi da su ispunjeni zahtjevi iz tog stavka, Nadzorno tijelo EFTA-e donosi odluku, u skladu s člankom 2. stavkom 6. te uredbe, kojom se predmetnoj državi članici odobrava produljenje predmetnih rokova. Produljenje je ograničeno na razdoblje u kojem će provedba predmetnog periodičnog osposobljavanja ili njegovo dokazivanje, označivanje usklađenom oznakom „95” Unije ili obnova vozačkih kartica o kvalifikacijama vjerojatno i dalje biti neizvedivi te ni u kojem slučaju ne može biti dulje od šest mjeseci.
      Dopisom od 15. lipnja 2020. (3), upućujući na članak 2. stavke 1. i 2. Uredbe (EU) 2020/698, Norveška je na temelju članka 2. stavka 5. podnijela obrazloženi zahtjev za produljenje rokova iz članka 2. stavaka 1. i 2. te uredbe za mjesec dana. Norveška je 26. kolovoza 2020. dostavila dodatne informacije u prilog svojem zahtjevu (4).
      Prema informacijama koje je dostavila Norveška, provedba periodičnog osposobljavanja i njegovo dokazivanje te označivanje usklađenom oznakom „95” Unije vjerojatno će i biti neizvedivi u Norveškoj do 30. rujna 2020. zbog mjera koje je poduzela radi sprečavanja ili ograničavanja širenja bolesti COVID‐19.
      Konkretno, Norveška je uvela mjere općeg ograničenja kretanja koje su uključivale zatvaranje ustanova za osposobljavanje, među ostalim i onih povezanih s periodičnim osposobljavanjem vozačâ predviđenim Direktivom 2003/59/EZ, te javnih službi povezanih s obnovom dokumenata i dozvola.
      Ustanove koje provode tečajeve periodičnog osposobljavanja postupno su nastavile s radom. Međutim, zbog mjera za suzbijanje širenja bolesti COVID-19 njihov je rad i dalje ograničen. Norveška navodi da ustanove za osposobljavanje moraju poštovati mjerodavna nacionalna pravila o ograničavanju socijalnih kontakata. Stoga samo manji broj kandidata može istodobno sudjelovati u tečajevima osposobljavanja. Zbog tih mjera koje su uvela norveška tijela znatan broj imatelja dozvola nije mogao završiti propisano periodično osposobljavanje.
      Nakon što je u skladu s člankom 2. stavkom 6. Uredbe (EU) 2020/698 ocijenilo obrazloženi zahtjev koji je Norveška podnijela na temelju članka 2. stavka 5. te uredbe i dostavljene dodatne informacije, Tijelo je utvrdilo da će provedba periodičnog osposobljavanja ili njegovo dokazivanje, označivanje usklađenom oznakom „95” Unije ili obnova vozačkih kartica o kvalifikacijama vjerojatno biti neizvedivi i nakon 31. kolovoza 2020. zbog mjera koje je Norveška poduzela radi sprečavanja ili ograničavanja širenja bolesti COVID‐19. Stoga su ispunjeni zahtjevi utvrđeni u članku 2. stavku 5. Uredbe (EU) 2020/698.
      Norveškoj bi stoga trebalo odobriti jednomjesečno produljenje odgovarajućih rokova iz razdoblja od 1. veljače 2020. do 31. kolovoza 2020. navedenih u članku 2. stavcima 1. i 2. Uredbe (EU) 2020/698,
      DONIJELO JE OVU ODLUKU:
      Norveškoj se odobrava jednomjesečno produljenje rokova iz razdoblja od 1. veljače 2020. do 31. kolovoza 2020. navedenih u članku 2. stavku 1. Uredbe (EU) 2020/698 za potrebe članka 2. stavaka 1. i 2. te uredbe.
      Ova je Odluka upućena Kraljevini Norveškoj.
      
         Sastavljeno u Bruxellesu 31. kolovoza 2020.
         
            
               Za Nadzorno tijelo EFTA-e
            
            Bente ANGELL-HANSEN
            
               Predsjednica
            
         
         
            Frank J. BÜCHEL
            
               Član Kolegija
            
         
         
            Högni KRISTJÁNSSON
            
               Odgovorni član Kolegija
            
         
         
            Carsten ZATSCHLER
            
               Supotpisuje kao direktor
            
            
               Službe za pravne i izvršne poslove
            
         
      
      
         (1)  SL L 165, 27.5.2020., str. 10. Uredba je uključena u Sporazum o EGP-u u točku 4.b Priloga XIII. Odlukom Zajedničkog odbora EGP-a br. 91/2020 od 18. lipnja 2020.
      
         (2)  Direktiva 2003/59/EZ Europskog parlamenta i Vijeća od 15. srpnja 2003. o početnim kvalifikacijama i periodičnom osposobljavanju vozača određenih cestovnih vozila za prijevoz robe ili putnika, o izmjeni Uredbe Vijeća (EEZ) br. 3820/85 i Direktive Vijeća 91/439/EEZ te stavljanju izvan snage Direktive Vijeća 76/914/EEZ (SL L 226, 10.9.2003., str. 4.). Direktiva je uključena u Sporazum o EGP-u u točku 37. Priloga XIII. Odlukom Zajedničkog odbora EGP-a br. 64/2006 (SL L 245, 7.9.2006., str. 13.).
      
         (3)  Dok. br. 1138286.
      
         (4)  Dok. br. 1149283.